Vrou wat Trollip glo beswadder terug in hof | Maroela Media
'n Voormalige DA-aktivis wat Athol Trollip, die burgemeester van die Nelson Mandelabaai-metro, daarvan beskuldig het dat hy omkoopgeld aan haar gebied het, het Woensdag in die Port Elizabeth-landdroshof verskyn.
Nontuthuzelo Jack (47) word daarvan beskuldig dat sy Trollip beswadder het nadat sy beweer het die burgemeester het haar omkoopgeld aangebied om iets te vind om Veliswa Mvenya, voormalige DA- provinsiale voorsitter, "swart te smeer".
Haar bewerings is in 'n plaaslike koerant gepubliseer in aanloop tot die munisipale verkiesing van 2016. Volgens hofdokumente het Jack ook 'n beëdigde verklaring afgelê wat valse bewerings bevat en het sy dit aan James Selfe, die voorsitter van die DA se federale uitvoerende komitee, gestuur.
Sy staan tereg op 'n aanklag van crimen injuria. Jack het verlede jaar in Augustus in die middel van hofverrigtinge haar regsverteenwoordiger afgedank. Die daaropvolgende maand het haar nuwe regsverteenwoordiger onttrek en aangevoer Jack wil nie haar samewerking aan hom gee nie.
Die ondersoek na die saak is afgehandel en die verhoor was gereed om te begin, maar hofverrigtinge kon nie voortgaan voordat Jack haar regspan gefinaliseer het nie.
Jack het uiteindelik Woensdag 'n nuwe regsverteenwoordiger aangestel. Die saak is uitgestel sodat haar nuwe prokureur 'n advokaat kan aanstel en 'n afskrif van die dossier kan bekom. Die saak sal Vrydag hervat.
Sloer taktiek. Geleer by die beste haar comrade. Ek reken dit is net skuldige mense wat nie hul samewerking vir die prokerower wil gee nie.
As dit sloertaktiek is, is dit duur sloertaktiek.
Maak n baie groot voorbeeld van jack,, sodat hulle almal kan besef jy kan nie sommer iets se en dink jy kan wegkom daarmee nie,, Dis al hoe hulle leer,, as hulle fisies self moet betaal,,
jy slaan die spyker op sy kop oor dit wat Hans sê.
Net weer n smeerveldtog!
Dit verbaas my steeds dat 'n party wat ten gunste van regstellende aksie is, 'n wit man as burgemeester van Nelson Mandelabaai aangestel het.
Omdat hy bekwaam is dis hoekom.
Jaco, hy is goed gekwalifiseerd vir 'n hoe pos in die DA. Hy het 'n bewese rekord as 'n boere-'basher'.